b"\n_START_ARTICLE_\nHalle Berry\n_START_SECTION_\nZgodnje \xc5\xbeivljenje\n_START_PARAGRAPH_\nHalle Berry se je rodila kot Maria Halle Berry, \xc4\x8deprav je bilo njeno ime uradno spremenjeno v Halle Maria Berry leta 1971. Njena star\xc5\xa1a sta njeno srednje ime izbrala v \xc4\x8dast trgovini Halle's Department Store, ki je bila v \xc4\x8dasu njenega rojstva lokalni mejnik njenega rojstnega mesta, Clevelanda, Ohio, Zdru\xc5\xbeene dr\xc5\xbeave Amerike. Njena mama, Judith Ann Berry (rojena Hawkins), sicer bele kavzaijske rase, je bila medicinska sestra v psihiatri\xc4\x8dni bolni\xc5\xa1nici. Njen o\xc4\x8de, Jerome Jesse Berry, je bil afro-ameri\xc5\xa1ki bolni\xc5\xa1ni\xc4\x8dni spremljevalec v istem psihiatri\xc4\x8dnem oddelku, kjer je delala njena mama, kasneje pa je postal voznik avtobusa. Njena babica, Nellie Dicken, se je rodila v Sawleyju, Derbyshire, Anglija, medtem ko je bil njen dedek, Earl Ellsworth Hawkins, rojen v Ohiu. Star\xc5\xa1i Halle Berry so se lo\xc4\x8dili, ko je bila ona stara \xc5\xa1tiri leta; njo in njeno sestro Heidi je vzgajala izklju\xc4\x8dno mama. V objavljenih poro\xc4\x8dilih je Halle Berry dejala, da se je odtujila od svojega o\xc4\x8deta in da je tako \xc5\xbee vse od njenega otro\xc5\xa1tva, leta 1992 pa je povedala: \xc2\xbbNisem ga videla \xc5\xbee vse [odkar je od\xc5\xa1el]. Morda sploh ni ve\xc4\x8d \xc5\xbeiv.\xc2\xab_NEWLINE_Halle Berry je srednjo \xc5\xa1olo kon\xc4\x8dala med \xc5\xa1olanjem na \xc5\xa1oli Bedford High School, pa \xc4\x8deprav je v tistem \xc4\x8dasu \xc5\xbee delala na otro\xc5\xa1kem oddelku trgovine Higbee's. V osemdesetih letih prej\xc5\xa1njega stoletja se je udele\xc5\xbeila mnogih lepotnih tekmovanj in zmagala na tekmovanju \xc2\xbbvseameri\xc5\xa1ka najstni\xc5\xa1ka miss\xc2\xab\xc2\xa0leta 1985 ter dobila naslov\xc2\xa0\xc2\xbbmiss Ohio ZDA\xc2\xab\xc2\xa0leta 1986. V letu 1986 je bila glavna tekmica Christy Fichtner iz Teksasa na tekmovanju za \xc2\xbbmiss Zdru\xc5\xbeenih dr\xc5\xbeav Amerike\xc2\xab. Za tekmovanje je v intervjuju leta 1986 povedala, da bi v prihodnosti rada postala ustvarjalka ali imela opravka z mediji, njenemu intervjuju pa so sodniki lepotnega tekmovanja dodelili najve\xc4\x8d to\xc4\x8dk. Bila je prva afro-ameri\xc4\x8danka, ki se je udele\xc5\xbeila tekmovanja za miss sveta, kjer je kon\xc4\x8dala na \xc5\xa1estem mestu, za miss sveta pa je bila okronana Trinidad and Tobagova Giselle Laronde._NEWLINE_Leta 1989 je med snemanjem kratke televizijske serije v \xc5\xbeivo, imenovane Living Dolls, Halle Berry padla v komo in prejela diagnozo, v kateri se je razkrilo, da ima sladkorno bolezen tipa 1.\n_START_SECTION_\nZa\xc4\x8detek (1985\xe2\x80\x931994)\n_START_PARAGRAPH_\nV poznih osemdesetih letih prej\xc5\xa1njega stoletja se je Halle Berry preselila v Illinois, da bi se osredoto\xc4\x8dila na svojo kariero fotomodela in hkrati za\xc4\x8dela graditi tudi na svoji igralski karieri. Eden izmed njenih prvih projektov je bila televizijska serija produkcijskega podjetja Gordon Lake Productions, imenovana Chicago Force. V letu 1989 je Halle Berry dobila vlogo Emily Franklin v kratki ABC-jevi seriji v \xc5\xbeivo, imenovani Living Dolls (verzija serije Who's the Boss?). Od\xc5\xa1la je tudi na avdicijo za stransko vlogo v uspe\xc5\xa1ni televizijski seriji Knots Landing, ki jo je tudi dobila. Leta 1992 je dobila vlogo simpatije R. Kellyja v videospotu za njegov prvi uspe\xc5\xa1ni singl,\xc2\xa0\xc2\xbbHoney Love\xc2\xab._NEWLINE_Prvi filmski Halle Berry je bil film Spikea Leeja, Vro\xc4\x8dica d\xc5\xbeungle, kjer je imela vlogo od drog zasvojene \xc5\xbeenske, imenovane Vivian. Svojo prvo stransko vlogo je dobila, ko je zaigrala v filmu Strictly Business. Leta 1992 je Halle Berry upodobila poslovno \xc5\xbeensko, ki se je zaljubila v lik Eddieja Murphyja v romanti\xc4\x8dni komediji Boomerang. Istega leta je pozornost javnosti dobila pozornost kot svojeglava slu\xc5\xbekinja v televizijski upodobitvi filma Queen: The Story of an American Family, ki je temeljil na romanu pisatelja Alexa Haleyja. Halle Berry je zaigrala \xc2\xbbSharon Stone\xc2\xab, podlo tajnico, ki je zapeljala Freda Kremen\xc4\x8dka, v filmu Kremen\xc4\x8dkovi.\n_START_SECTION_\nPreusmeritev k resnej\xc5\xa1im vlogam (1995\xe2\x80\x932001)\n_START_PARAGRAPH_\nHalle Berry se je, ko je leta 1995 zaigrala biv\xc5\xa1o odvisnico od drog, ki se bori za skrbni\xc5\xa1tvo nad svojim sinom v filmu Zbogom, sinko poleg Jessice Lange, preusmerila k resnej\xc5\xa1im vlogam. Upodobila je lik Sandre Beecher v filmu Race the Sun (1996), ki je temeljil na resni\xc4\x8dni zgodbi ter poleg Kurta Russella zaigrala v filmu Kriti\xc4\x8dna to\xc4\x8dka. Od leta 1996 dalje je govornica za Revlon, po sedmih letih sodelovanja z njimi pa je leta 2004 obnovila pogodbo._NEWLINE_Leta 1998 je bila Halle Berry pohvaljena za svoj nastop v filmu Bulworth, kjer je zaigrala inteligentno \xc5\xbeensko, ki sta jo vzgojila aktivista, ki politikom (Warren Beatty) predlagata nov na\xc4\x8din \xc5\xbeivljenja. Istega leta je upodobila pevko Zolo Taylor, eno izmed treh \xc5\xbeena pop pevca Frankieja Lymona, v biografskem filmu Why Do Fools Fall in Love. V letu 1999 je v HBO-jevem biografskem filmu z naslovom Introducing Dorothy Dandridge upodobila prvo \xc5\xbeensko afro-ameri\xc5\xa1ko igralko, ki je prejela nominacijo za oskarja v kategoriji za \xc2\xbbnajbolj\xc5\xa1o igralko\xc2\xab. Njen nastop je pritegnil veliko pozornosti, zanj pa je bila nagrajena z mnogimi nagradami, med drugim tudi za emmyja in zlati globus._NEWLINE_Leta 2001 je Halle Berry upodobila Leticio Musgrove, \xc5\xbeeno izvr\xc5\xa1nega morilca, v filmu Bal smrti. Njen nastop so nagradili z nagradami, kot sta National Board of Review Award in Screen Actors Guild Awards in, po zanimivem naklju\xc4\x8dju, je postala tudi prva afro-ameri\xc5\xa1ka \xc5\xbeenska, kar jih je kdaj prejelo oskarja v kategoriji za \xc2\xbbnajbolj\xc5\xa1o igralko\xc2\xab\xc2\xa0(malo pred tem je upodobila Dorothy Dandridge, prvo afro-ameri\xc5\xa1ko \xc5\xbeensko, ki je prejela nominacijo za oskarja v kategoriji za \xc2\xbbnajbolj\xc5\xa1o igralko\xc2\xab). Revija NAACP je objavila izjavo: \xc2\xbb\xc4\x8cestitke Halle Berry in Denzelu Washingtonu, ki sta nam dala upanje in nas naredila ponosne. \xc4\x8ce je to znak, da je Hollywood kon\xc4\x8dno pripravljen dati prilo\xc5\xbenost in dobre ocene igralkam zaradi njihovih sposobnosti in ne njihove barve polti, potem je to dobra stvar.\xc2\xab Njena vloga je bila tudi kritizirana zaradi kontroverzosti. Ljubezenske scene njenega lika, v katerih se Halle Berry pojavi gola z rasisti\xc4\x8dnim likom, ki ga je odigral njen soigralec Billy Bob Thornton, so postale predmet ve\xc4\x8dine medijskih klepetov in pogovor veliko afro-ameri\xc5\xa1kih ljudi. Nekaj Afro-ameri\xc4\x8danov je Halle Berry kritiziralo, ker je sploh sprejela tak\xc5\xa1no vlogo. Halle Berry se je na te kritike odzvala z izjavo: \xc2\xbbNe vidim razloga, zaradi katerega bi morala \xc5\xa1e kdaj iti tako dale\xc4\x8d. To je bil edinstven film. Ta prizor je bil poseben in pomemben in moral je biti tam in moral bi biti res poseben scenarij, da bi od mene \xc5\xa1e enkrat lahko zahtevali kaj tak\xc5\xa1nega.\xc2\xab_NEWLINE_Po tem, ko je dobila oskarja, je Halle Berry prosila za vi\xc5\xa1je mesto pri ogla\xc5\xa1evanju podjetja Revlon in Ron Perelman, vodja kozmeti\xc4\x8dnega podjetja, ji je \xc4\x8destital za njen dose\xc5\xbeek ter ji povedal, da je zelo vesel, ker \xc5\xa1e vedno sodeluje z njegovim podjetjem, na kar mu je odgovorila: \xc2\xbbSeveda mi boste morali pla\xc4\x8dati ve\xc4\x8d.\xc2\xab\xc2\xa0Ron Perelman je zaradi tega po poro\xc4\x8dilih postal besen. Njena zmaga na oskarjih je pripeljala do dveh slavnih \xc2\xbboskarjevskih trenutkov\xc2\xab. Prvi trenutek je bil trenutek, ko je sprejela nagrado in v svojem zahvalnem pohvalila vse igralke \xc4\x8drne polti, ki niso imele prilo\xc5\xbenosti dobiti oskarja. Dejala je: \xc2\xbbTa trenutek je veliko ve\xc4\x8dji, kot sem jaz sama. To je za vsako brezimno, brezobrazno \xc5\xbeensko s \xc4\x8drno poltjo, ki ima od te no\xc4\x8di dalje prilo\xc5\xbenost, saj so se ta vrata odprla.\xc2\xab Leto dni kasneje, ko je na podelitvi oskarjev predstavljala kategorijo \xc2\xbbnajbolj\xc5\xa1i igralec,\xc2\xab\xc2\xa0je prejemnik nagrade, Adrien Brody, stekel z odra in jo, namesto da bi ji dal standrdni poljub na lice, poljubil na ustnice._NEWLINE_Halle Berry je upodobila superheroja Storma v filmski upodobitvi stripov Mo\xc5\xbeje X (2000) ter kasneje zaigrala \xc5\xa1e v nadaljevanjih filma, Mo\xc5\xbeje X 2 (2003) in Mo\xc5\xbeje X: Zadnji spopad (2006). Leta 2001 je Halle Berry posnela prvi film, v katerem se je pojavila gola, in sicer film Operacija me\xc4\x8darica. Najprej ni \xc5\xbeelela snemati gola med son\xc4\x8denjem, vendar si je premislila, ko je podjetje Warner Brothers bistveno dvignilo njeno pla\xc4\x8do. S tem, da se je pojavila gola v filmu, je zaslu\xc5\xbeila \xc5\xa1e 500.000 $ dodatnega zaslu\xc5\xbeka. Halle Berry je te podatke ozna\xc4\x8dila za govorice ter jih takoj zanikala. Potem, ko je zavrnila mnogo vlog v filmih, za katere bi morala posneti gole prizore, je povedala, da se je odlo\xc4\x8dila posneti film Operacija me\xc4\x8darica izklju\xc4\x8dno zato, ker jo je njen mo\xc5\xbe, Eric Ben\xc3\xa9t, pri tem podpiral in spodbujal k temu, da je veliko tvegala.\n_START_SECTION_\nMednarodni uspeh (2002 - danes)\n_START_PARAGRAPH_\nKot Bondovo dekle Giacinta 'Jinx' Johnson iz filma iz leta 2002, 007 - Umri kdaj drugi\xc4\x8d je Halle Berry posnela \xc5\xbee posneto sceno iz filma 007 - Dr. No, ki je izhajala iz surfanja, med katerim sta se pozdravila James Bond in Ursula Andress \xc5\xa1tirideset let prej. Lindy Hemming je vztrajala, da mora kot poklon nositi no\xc5\xbe in bikini. Halle Berry je povedala, da je scena \xc2\xbbtak\xc5\xa1na, da te kar po\xc5\xa1kropi,\xc2\xab\xc2\xa0\xc2\xbbvznemerljiva,\xc2\xab\xc2\xa0\xc2\xbbprivla\xc4\x8dna,\xc2\xab\xc2\xa0\xc2\xbbprovoaktivna\xc2\xab\xc2\xa0in \xc2\xbbtak\xc5\xa1na, da me bo obdr\xc5\xbeala na trdnih tleh kljub temu, da sem dobila oskarja.\xc2\xab Scena, v kateri je nosila bikini, je bila posneta Cadizu, lokacija je bila v \xc4\x8dasu snemanja po poro\xc4\x8dilih hladna in vetrovna, izdali pa so tudi slike Halle Berry, zavite v brisa\xc4\x8do, saj se je \xc5\xbeelela izogniti prehladu. According to a ITV news poll, Jinx was voted the fourth toughest girl on screen of all time. Med snemanjem filma se je Halle Berry po\xc5\xa1kodovala, ko je snemala prizor sredi razbitin, v katerem je del\xc4\x8dek dima granate priletel v njeno oko. Del\xc4\x8dek so iz njenega o\xc4\x8desa odstranili v trideset minut dolgi operaciji._NEWLINE_Ker je prejela oskarja, je Halle Berry dobila prilo\xc5\xbenost za to, da je imela ve\xc4\x8djo vlogo v filmu Mo\xc5\xbeje X 2. Med intervjuji za promoviranje filma Mo\xc5\xbeje X 2 je Halle Berry povedala, da v nadaljevanju filma ne bo zaigrala svojega lika (Storm), razen \xc4\x8de bo imel njen lik ve\xc4\x8djo vlogo, ki bi bila primerljiva z vlogo v originalnih stripih._NEWLINE_Novembra 2003 je Halle Berry zaigrala v psiholo\xc5\xa1kem trilerju Gothika z Robertom Downeyjem, Jr., med katerim si je zlomila roko. Downey bi jo moral zgrabiti za roko in jo zviti, vendar ji jo je zvil premo\xc4\x8dno. Snemanje je bilo ustavljeno za osem tednov. Film je po izzidu postal srednje v Zdru\xc5\xbeenih dr\xc5\xbeavah Amerike, kjer je zaslu\xc5\xbeil 60 milijonov $; ko je iz\xc5\xa1el \xc5\xa1e v drugih dr\xc5\xbeavah, je zaslu\xc5\xbeil \xc5\xa1e dodatnih 80 milijonov $. Halle Berry se je pojavila v videospotu Limpa Bizkita za njegovo pesem\xc2\xa0\xc2\xbbBehind Blue Eyes,\xc2\xab\xc2\xa0ki je bila del soundtracka zgorajomenjenega filma. Istega leta je pristala na prvem mestu FHM-jeve lestvice 100 najprivla\xc4\x8dnej\xc5\xa1ih \xc5\xbeensk na svetu. Leta 2004 je Halle Berry zasedla \xc4\x8detrto mesto seznama revije Empire, \xc2\xbb100 najprivla\xc4\x8dnej\xc5\xa1ih filmskih zvezdnikov vseh \xc4\x8dasov.\xc2\xab_NEWLINE_Halle Berry je zaslu\xc5\xbeila 12,5 milijonov dolarjev z vlogo Catwoman v filmu Catwoman, filmom, ki je sicer zaslu\xc5\xbeil 100 milijonov $; \xc5\xbee v prvem tednu od izzida je imel 17 milijonov $ dobi\xc4\x8dka. Za svojo vlogo je bila leta 2005 nagrajena z nagrado nagrado zlata malina v kategoriji za \xc2\xbbnajslab\xc5\xa1o igralko\xc2\xab. Pojavila se je na ceramoniji in to nagrado tudi osebno sprejela (s \xc4\x8dimer je postala tretja oseba, druga igralka, ki je to zares naredila sama) s smislom za humor, dogodek pa je ozna\xc4\x8dila za izku\xc5\xa1njo \xc2\xbbpravega trdega dna\xc2\xab\xc2\xa0zato, da bi \xc2\xbbostala na vrhu\xc2\xab. S tem ko je imela v eni roki oskarja, v drugi pa zlato malino, je dejala: \xc2\xbbNikoli si nisem mislila, da bom kdaj stala tukaj, v rokah pa dr\xc5\xbeala zlato malino. Saj nisem nikoli hrepenela po tem, a vseeno hvala. Ko sem bila mlaj\xc5\xa1a, mi je mama dejala, da \xc4\x8de ne more\xc5\xa1 biti dober pora\xc5\xbeenec, ni nobene mo\xc5\xbenosti, da bo\xc5\xa1 postal dober zmagovalec.\xc2\xab Podjetje Sklad za \xc5\xbeivali je pohvalilo Halle Berry za so\xc4\x8dutja do ma\xc4\x8dk in zaradi govoric, da ima doma Bengaljskega tigra iz snemanja filma Catwoman kot \xc2\xbbdoma\xc4\x8dega ljubljen\xc4\x8dka.\xc2\xab_NEWLINE_Halle Berry se je pojavila v ABC-jevem televizijskem filmu Their Eyes Were Watching God, ki ga je producirala Oprah Winfrey, upodobitvi istoimenskega romana Zore Neale Hurston, v katerem je Halle Berry upodobila Janie Crawford, \xc5\xbeensko s prostim duhom, katere nekonvencionalni spolni obi\xc4\x8daji razburjajo sodobnike iz dvajsetih let prej\xc5\xa1njega stoletja v njihovi majhni skupnosti. Za ta televizijski film je Halle Berry prejela nominacijo za Emmyja. Med tem je posodila glas Cappy v animiranem filmu Roboti (2005)._NEWLINE_V letu 2006 so se Halle Berry, Pierce Brosnan, Cindy Crawford, Jane Seymour, Dick Van Dyke, Tea Leoni in Daryl Hannah uspe\xc5\xa1no borili za uteko\xc4\x8dinjeni zemeljski plin v Cabrillo Portu ki je bil predlagan za obalne vode Malibuja. Halle Berry je dejala: \xc2\xbbSkrbi me za zrak, ki ga dihamo, skrbi me za \xc5\xbeivljenje pod vodo in ekosistem oceana.\xc2\xab Maja 2007 je guverner Arnold Schwarzenegger za\xc4\x8del s projektom. Organizacija Hasty Pudding Theatricals ji je nadela naslov za \xc5\xbdensko leta v letu 2006._NEWLINE_Halle Berry je bila vpletena tudi v produkcijo mnogih filmskih in televizijskih projektov. Bila je producentka filma Introducing Dorothy Dandridge leta 1999 in filma Lackawanna Blues leta 2005. Halle Berry producirala tudi triler Popolni tujec z Bruceom Willisom, film Things We Lost in the Fire z Beniciom del Torom in pesem Class Act, ki je temeljil na resni\xc4\x8dni \xc5\xbeivljenjski zgodbi u\xc4\x8ditelja, katerega u\xc4\x8denci so mu pomagali be\xc5\xbeati pred roko pravice. Leta 2009 je producirala tudi film Tulia, v katerem se je ponovno pojavila s svojim soigralcem iz filma Bal smrti, Billyjem Bobom Thorntonom._NEWLINE_Halle Berry je ena izmed najbolje pla\xc4\x8danih igralk v Hollywoodu, saj v povpre\xc4\x8dju dobi 10 milijonov $ na film. Julija 2007 je pristala na seznamu revije In Touch \xc2\xbbsvetovno najbolj znanih igralcev \xc4\x8dez \xc5\xa1tirideset let\xc2\xab. 3. aprila 2007 je dobila svojo zvezdo na Hollywood Walk of Fame pred teatrom Kodak Theatre na naslovu 6801 Hollywood Boulevard za svoj prispevek filmski industriji._NEWLINE_Halle Berry je mnogo let ostajala obraz podjetja Revlon ter slu\xc5\xbeila tudi kot obraz podjetja Versace. Podjetje di\xc5\xa1av Coty Inc. je podpisalo pogodbo s Halle Berry, kasneje pa je ta izdala tudi svojo prvo di\xc5\xa1avo, marca 2008. Halle Berry je bila navdu\xc5\xa1ena in povedala, da je di\xc5\xa1avo ustvarila na domu. Pla\xc4\x8dali so ji 3-5 milijonov $, kar je bilo pribli\xc5\xbeno 5\xc2\xa0% celotnega dobi\xc4\x8dka.\n_START_SECTION_\nZasebno \xc5\xbeivljenje\n_START_PARAGRAPH_\nHalle Berry je bila poro\xc4\x8dena dvakrat. Njen prvi zakon z igralcem bejzbola, Davidom Justiceom, ki se je za\xc4\x8del malo po polno\xc4\x8di 1. januarja 1993. Par se je raz\xc5\xa1el leta 1996, njena lo\xc4\x8ditev pa je bila uradna leta 1997. David Justice je igral za mo\xc5\xa1tvo Atlanta Braves in slavo izkusil v zgodnjih devetdesetih letih prej\xc5\xa1njega stoletja, ko je njegovo mo\xc5\xa1tvo pri\xc5\xa1lo na o\xc4\x8di javnosti. Par je menil, da je zelo zapleteno vzdr\xc5\xbeevati razmerje med tem, ko je ona snemala in on igral bejzbol na drugem koncu Zdru\xc5\xbeenih dr\xc5\xbeav Amerike. Halle Berry je za javnost povedala, da je bila po razhodu z Davidom Justiceom tako potrta, da razmi\xc5\xa1ljala o samomoru, vendar se ni morala sprijazniti z mislijo, da bi njeno truplo na\xc5\xa1la njena mama._NEWLINE_Njen drugi zakon je bil zakon z glasbenikom Ericom Ben\xc3\xa9tom. Par se je spoznal leta 1997 in se poro\xc4\x8dil zgodaj leta 2001 na pla\xc5\xbei Santa Barbare. Halle Berry je Erica Ben\xc3\xa9ta kasneje pohvalila, ker ji je stal ob strani, ko je bila februarja leta 2000 vpletena v prometno nesre\xc4\x8do, v kateri je utrpela pretres mo\xc5\xbeganov in zapustila prizori\xc5\xa1\xc4\x8de pred prihodom policistov. Nekateri mediji so se prito\xc5\xbeevali, saj naj bi se nesre\xc4\x8da naredila zaradi njene prehitre vo\xc5\xbenje, ki je bila stvar prednostne obravnave; tri leta pred tem je imela podoben primer, vendar je takrat niso to\xc5\xbeili. Nesre\xc4\x8da je postala predmet raznih komedijantov. Halle Berry je nekaj \xc4\x8dasa opravljala javna dela, pla\xc4\x8dala globo in opravljala triletni pogojni vozni\xc5\xa1ki izpit. Civilna to\xc5\xbeba ni od\xc5\xa1la na sodi\xc5\xa1\xc4\x8de._NEWLINE_Par se je lo\xc4\x8dil leta 2003. Po lo\xc4\x8ditvi je Halle Berry povedala: \xc2\xbb\xc5\xbdelim si ljubezni in upam, da jo bom na\xc5\xa1la.\xc2\xab Med tem, ko je bila poro\xc4\x8dena z Ericom Ben\xc3\xa9tom, je Halle Berry posvojila njegovo h\xc4\x8der, Indio. Lo\xc4\x8ditev je postala uradna leta 2005._NEWLINE_Halle Berry je bila \xc5\xbertev nasilja med partnerjema, dandanes pa posku\xc5\xa1a pomagati ostalim \xc5\xbertvam s tak\xc5\xa1no izku\xc5\xa1njo. Leta 2005 je dejala: \xc2\xbbNasilje med partnerjema je nekaj, kar poznam \xc5\xbee odkar sem bila otrok. Moja mama je bila \xc5\xbertev tega. Zgodaj v svojem \xc5\xbeivljenju sem sprejemala odlo\xc4\x8ditve in izbirala mo\xc5\xa1ke, ki so me zlorabljali, saj sem to poznala \xc5\xbee v otro\xc5\xa1tvu \xe2\x80\xa6 Prvi\xc4\x8d, ko se mi je to zgodilo, sem vedela dovolj, da sem \xc5\xa1e naprej vztrajala.\xc2\xab_NEWLINE_V novembru leta 2005 je Halle Berry pri\xc4\x8dela z razmerjem z francosko-kanadskim fotomodelom Gabrielom Aubryjem, ki je bil devet let mlaj\xc5\xa1i od nje. Par se je spoznal na snemanju za podjetje Versace. Po pol leta razmerja je Halle Berry povedala: \xc2\xbbZelo sem sre\xc4\x8dna v svojem zasebnem \xc5\xbeivljenju, kar je zame novost. Veste, nisem dekle, ki je imelo najbolj\xc5\xa1a razmerja.\xc2\xab_NEWLINE_Na neki to\xc4\x8dki se je Halle Berry odlo\xc4\x8dila, da bo posvojila nekaj otrok, vendar je zaradi svoje izku\xc5\xa1nje igranja mame v filmu Things We Lost In The Fire za\xc4\x8dela razmi\xc5\xa1ljati o materinstvu. Po vztrajnem zanikanju govoric je septembra leta 2007 potrdila, da je v tretjem mesecu nose\xc4\x8dnosti. 16. marca 2008 je v bolni\xc5\xa1nici Cedars-Sinai Medical Center v Los Angelesu rodila deklico, ki jo je poimenovala Nahla Ariela Aubry. Nahla pomeni \xc2\xbb\xc4\x8debelji med\xc2\xab\xc2\xa0v arab\xc5\xa1\xc4\x8dini; Ariela je hebrejsko za \xc2\xbbbo\xc5\xbeji lev\xc2\xab. Halle Berry je najela osebnega stra\xc5\xbearja potem, ko je s strani zasledovalca prejela rasisti\xc4\x8dne gro\xc5\xbenje njenemu novorojenemu dojen\xc4\x8dku, ki je dejal, da bo njen otrok \xc2\xbbsesekljan na stotine ko\xc5\xa1\xc4\x8dkov.\xc2\xab_NEWLINE_Kasneje se je Halle Berry odlo\xc4\x8dila, da se ne bo ve\xc4\x8d poro\xc4\x8dila, saj je njeno partnersko \xc5\xbeivljenje izpopolnjeno tudi brez zakona. Dejala je, da je upala, da bosta drugega otroka dobila takoj. Gabriel Aubry je za revijo In Touch povedal: \xc2\xbbRad bi, da bi Nahla postala sestrica \xc5\xbee do leta 2009.\xc2\xab_NEWLINE_30. aprila 2010 sta se Halle Berry in Gabriel Aubry lo\xc4\x8dila. Predstavniki javnosti Halle Berry so potrdili, da se je njuno razmerje kon\xc4\x8dalo nekaj dni kasneje in povedali: \xc2\xbbOb nekem \xc4\x8dasu sta se raz\xc5\xa1la, vendar ostajata prijatelja in predana star\xc5\xa1a njuni h\xc4\x8derki.\xc2\xab Preko dru\xc5\xbeinskega odvetnika sta se pogodila za polovi\xc4\x8dno skrbni\xc5\xa1tvo, vendar je revija TMZ poro\xc4\x8dala, da to \xc5\xa1e ni kon\xc4\x8dno. Vir naj bi jim povedal: \xc2\xbbLahko je bil kolikor toliko prijateljski razhod. Oba sta tako ali tako veliko potovala, torej sta bila prisiljena pre\xc5\xbeiveti dolga obdobja lo\xc4\x8dena drug od drugega, vendar je Halle to zares prizadelo; zelo je ljubila Gabriela in menila je, da je na\xc5\xa1la pravega.\xc2\xab"